สถาบันยานยนต์ เร่งขับเคลื่อนอุตสาหกรรมยานยนต์ไทย ร่วมสร้างโอกาสทางการค้า ส่งเสริมการลงทุนในภาคธุรกิจอาเซียน
นายพิสิฐ รังสฤษฎ์วุฒิกุล ผู้อำนวยการสถาบันยานยนต์ เปิดเผยว่า สถาบันยานยนต์มีความพร้อมให้บริการตรวจรับรองชิ้นส่วนยานยนต์นำเข้าตามเงื่อนไข OEM โดยสถาบันยานยนต์ได้รับมอบหมายจากกระทรวงอุตสาหกรรม ให้เป็นผู้ออกหนังสือรับรองการนำเข้าชิ้นส่วนยานยนต์ฯ  สำหรับผู้ผลิตรถยนต์และผู้ผลิตส่วนประกอบหรืออุปกรณ์ประกอบรถยนต์ ตามเงื่อนไข OEM เพื่อได้รับสิทธิชำระภาษี ภายใต้ความตกลงหุ้นส่วนทางเศรษฐกิจระดับภูมิภาคและสร้างโอกาสทางการค้าและส่งเสริมการลงทุนระดับภูมิภาค ระหว่างประเทศอาเซียน 10 ประเทศ และคู่ภาคี 5 ประเทศ ประกอบด้วย ออสเตรเลีย จีน ญี่ปุ่น นิวซีแลนด์และเกาหลีใต้ เพื่อช่วยเพิ่มโอกาสและเพิ่มศักยภาพในการแข่งขันให้แก่อุตสาหกรรมยานยนต์ไทย คาดว่าจะได้รับประโยชน์เพิ่มเติมเมื่อเปรียบเทียบกับ FTA ที่ไทยมีอยู่ โดยเริ่มบังคับใช้ความตกลงหุ้นส่วนทางเศรษฐกิจระดับภูมิภาค (RCEP) มีผลตั้งแต่วันที่ 1 มกราคม 2565 เป็นต้นไป โดยมีสินค้าชิ้นส่วนยานยนต์ ภายใต้ความตกลง RCEP ที่ระบุเงื่อนไข OEM ซึ่งต้องผ่านการรับรองกฎถิ่นกำเนิดสินค้าจากประเทศส่งออก จำนวน 125 รายการผู้ที่สนใจสามารถศึกษาขั้นตอนการขอรับบริการตรวจรับรอง การนำเข้าชิ้นส่วนยานยนต์ตามเงื่อนไข OEM ภายใต้ความตกลง RCEP ได้ที่ www.thaiauto.or.th ติดต่อสอบถามได้ที่แผนกมาตรฐานและการตรวจสอบรับรอง โทร. 02-712-2414 ต่อ 6602, 6802